Diari Oficial de la Generalitat Valenciana


Sumari del DOGV 6701, del 27-01-2012 (2012/515)

Notificació de la sentència i interlocutòria d'aclariment dictats en el procediment de guarda i custòdia número 54/2010.
------------------------------------------------------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/515


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificació de la sentència i interlocutòria d'aclariment dictats en el procediment de guarda i custòdia número 54/2010. [2012/515]  
Assumpte civil número 54/6427-UX   
Part demandant: Jenny Rengifo Tobon.  
Part demandada: Jhon Jairo Bejarano Mejia.  
Sobre: guarda, custòdia o aliments de fills menors no matrimonials no consensuats.   
En el judici a què es fa referència s'ha dictat la sentència de data 29 de setembre de 2011 que té l'encapçalament i la dispositiva següents, com també la interlocutòria d'aclariment de data 21 de novembre de 2011 que té l'antecedent i dispositiva següent:  
«Encapçalament  
València, 29 de setembre de 2011   
María Leticia Ruiz Pacheco, magistrada jutgessa accidental del Jutjat de Violència sobre la Dona número 4 de València, he vist les actuacions anteriors sobre guarda i custòdia i aliments número 54/2010, instades per Jenny Rengifo Tobón, representada per la procuradora dels tribunals senyora Domingo Boluda i assistida per la lletrada senyora Giner Calvo; contra Jhon Jairo Bejarano Mejía, declarat en situació de rebel·lia processal, on ha sigut part el Ministeri Fiscal.  
  
Dispositiva   
Estime la demanda formulada per Jenny Rengifo Tobón, representada per la procuradora dels tribunals senyora Domingo Boluda i assistida per la lletrada senyora Giner Calvo; contra Jhon Jairo Bejarano Mejía, declarat en situació de rebel·lia processal, s'estableixen les següents mesures per a la guarda del fill comú:   
1. Els fills nascuts fruit de la relació, sense perjudici de la pàtria potestat compartida d'ambdós progenitors, queden sota la guarda i custòdia de la mare,   
i s'atribueix a la mare l'exercici exclusiu de la pàtria potestat.   
2. El pare pagarà en concepte de pensió d'aliments a favor de cada fill menor, la quantitat de 200 euros mensuals, els cinc primers dies de cada mes i en 12 mensualitats a l'any, en el compte que designe la mare. Aquestes quantitats s'actualitzaran anualment, d'acord amb el percentatge que experimenten els ingressos fixos de l'obligat al pagament, i en cas de no acreditar-se aquests, conforme a l'IPC.Així mateix, pagarà per meitat les despeses extraordinàries necessàries que es produïsquen a causa del fill menor en cas que existisca acord entre ambdós progenitors; en cas de desacord entre els cònjuges prèvia aprovació judicial d'aquests.   
3. No pertoca fer la imposició de costes].  
Notifiqueu aquesta resolució a les parts, i feu-los saber que no és ferma i que s'hi pot interposar recurs d'apel·lació davant l'Audiència Provincial de València (art. 455 LECn).   
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn) i amb el dipòsit previ en el compte de consignacions del Jutjat de cinquanta euros.  
Aquesta és la meua sentència que es notificarà de forma legal a les parts, que quedarà testimoniada en les actuacions, i que una vegada siga ferma, es notificarà al registre civil on conste la inscripció del matrimoni, la qual pronuncie, mane i firme».  
Interlocutòria  
València, 21 de novembre de 2011  
Antecedents de fet  
Únic. En data 29 de setembre de 2011, es va dictar sentència en aquestes actuacions.  
la procuradora dels tribunals senyora Domingo Saluda, en la representació que exerceix, va presentar un escrit on sol·licitava un aclariment de la sentència esmentada.  
Dispose: aclarir la sentència dictada per aquest Jutjat en data 29 de setembre de 2011, i on es diu en l'antecedent de fet primer: «a favor del fill menor D. F."; ha de dir:»a favor dels fills menors". En la dispositiva, on diu: «fill comú"; ha de dir:»fills comuns", i on diu: «fill menor";  
ha de dir: «fills menors".   
Notifiqueu aquesta resolució a les parts i al Ministeri Fiscal, i indiqueu-los que el termini per a presentar els recursos que es puguen presentar contra la interlocutòria aclarida començarà a comptar-se a partir del moment de la notificació d'aquesta resolució.   
  
Així ho dispose, mane i firme Leticia Ruiz Pacheco, magistrada jutgessa accidental del Jutjat de violència sobre la Dona número 4 de València».   
Atés que es desconeix el domicili o la residència actuals de la part demandada, mitjançant una diligència d'ordenació de data 10 de gener de 2012 de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència de data 29 de setembre de 2011 i aclariment d'aquesta mitjançant una interlocutòria de data 21 de novembre de 2011.  
  
València, 10 de gener de 2012.- El secretari judicial: Ricardo Belenguer Verduch.